O‘zJOKU talabasida koronavirus aniqlandi. O‘qish onlayn shaklga o‘tkazildi

O‘zbekiston jurnalistika va ommaviy kommunikatsiyalar universitetining yotoqxonasida yashovchi talabada koronavirus aniqlandi. Ushbu ma’lumotni “Daryo”ning universitetdagi manbasi tasdiqladi.

Koronavirus aniqlangani sababli universitet yotoqxonasi karantinga olingan. Bundan tashqari, talablar uchun o‘qish jarayonlari 12-aprel, dushanba kunidan boshlab ikki haftaga onlayn shaklga o‘tkazilishi ma’lum qilindi.
Avvalroq O‘zbekiston davlat konservatoriyasining 4 nafar o‘qituvchi va 1 nafar talabasida koronavirus aniqlanib, OTM masofaviy ta’limga o‘tgandi. Shuningdek, 25-mart kuni Toshkent moliya instituti va Toshkent transport universiteti talabalarida ham koronavirus aniqlangani sabab fakultet talabalari masofaviy ta’limga o‘tkazilgandi.
Shuningdek, 26-mart kuni O‘zbekiston xalqaro Islom akademiyasida 14 kunlik karantin e’lon qilingan.